Cuneiform Tablet Kt n/k 1339 (ArAn 1 1)
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
en-um-a-šùr a-na a-šùr-ma-sú-i iṣ-ba-at-ni-a-tí-ma um-ma en-um-a-šùr-ma a-na a-šùr-ma-sú-i-ma 2 GÚ 10 ma-na AN.NA 11 ku-ta-ni ù 1 ANŠE ṣa-lá-ma-am mì-ma a-nim a-bu-kà iṣ-ba-at iš-tù mu-ta-ni ša bu-ru-uš-ḫa-tim 4 GÍN.TA AN.NA 0.5 ma-na.TA TÚG.ḪI.A i-ta-aṭ-lam i-ta-dí-nu ú-la a-wi-lúm ḫa-al-pu-um a-na-ku a-na AN.NA-ki-a 6 GÍN.TA 0.5 ma-na.TA a-na TÚG.ḪI-a šé-ṣí-ma ù-lá KÙ.BABBAR ù ṣí-ba-sú ù-lá KÙ.BABBAR ù ḫa-ra-na-tí-šu dí-nam um-ma a-šùr-ma-sú-i-ma ṭup-pá-am ša dí-in a-lim{ki} ša tù-kà-lu šé-ṣí-a-ma a ma-lá ṭup-pí-im ša dí-in a-lim{ki} lu AN.NA lá-pí-it lu KÙ.BABBAR ù ṣí-ba-sú lá-pí-it lá-áš-me-ma a ma-lá dí-in a-lim{ki} a-da-na-kum ki-lá-lá-šu-nu-ma ša ni-ìš a-lim{ki} uz-na-tí-ni il₅-pu-tù kà-ru-um i-dí-ni-a-tí-ma IGI GÍR ša a-šur ší-bu-tí-ni ni-dí-in IGI a-šùr-ba-ni IGI DU₁₀-ṣí-lá-a-šur DUMU a-li-li